# MERILA ZA SOFINANCIRANJE ŠPORTNIH PROGRAMOV

# V OBČINI PREDDVOR – obrazec 3

V skladu s Pravilnikom o vrednotenju in sofinanciranju športnih programov v Občini Preddvor (Uradno glasilo Občine Preddvor, št. 6/06 s spremembami) in Letnim programom športa v Občini Preddvor za leto 2015 bodo predlogi za sofinanciranje športnih programov v letu 2015 ocenjeni na podlagi naslednjih meril:

Merila za izbor in sofinanciranje programov športa v Občini Preddvor so namenjena vrednotenju programov športa, ki so v javnem interesu Občine Preddvor in se uporabljajo za točkovanje prijav predlagateljev programov športa, ki prispejo na javni razpis, ter za dodelitev finančnih sredstev posameznim programom in upravičencem.

Športni programi Občini Preddvor se na podlagi prijave na javni razpis sofinancirajo v skladu z izhodišči in usmeritvami Nacionalnega programa športa in s sprejetimi usmeritvami vsakoletnega programa športa na občinski ravni.

Višina sofinanciranja posameznih programov se izračuna na podlagi točkovnega sistema v skladu s temi merili in na podlagi razpoložljivih sredstev, ki jih za šport oziroma posamezne športne programe določi letni program športa v občini in odlok o proračunu občine za tekoče leto.

Vrednost točke je odvisna od višine sredstev, ki so proračunsko namenjena za financiranje programov športa v občini, določil letnega programa športa in števila prijavljenih programov in je za različne programe različna.

Kolikor za posamezen program ni prijavljenih dovolj predlogov ali pa sredstva po ovrednotenju – točkovanju ostanejo za posamezen program neporabljena, se finančna sredstva iz takega področja prerazporedijo in porazdelijo na druge športne vsebine v skladu s sprejetimi izhodišči, določenimi v vsakoletnem programu športa.

Športni programi so razdeljeni v tri skupine:

1. skupina: izvajalci, ki izpeljujejo programe v individualnih športih in v katerih lahko posameznik tekmuje v uradnih tekmovalnih sistemih za naslov državnega prvaka.
2. skupina: izvajalci, ki izpeljujejo programe v kolektivnih športih in v katerih športniki tekmujejo v uradnih tekmovalnih sistemih za naslov državnega prvaka.
3. skupina: izvajalci, ki izpeljujejo različne športno-rekreativne programe.

Posamezni programi se točkujejo in rangirajo glede na kazalce razširjenosti in kazalce uspešnosti.

1. **Razširjenost**

**Kriterij** - število članov s plačano članarino:

* + - * do 20 članov – 10 točk;
      * od 21 do 80 članov – 30 točk;
      * nad 81 članov – 50 točk.

**Kriterij** - število registriranih športnikov:

* + - * do 6 registriranih članov – 10 točk;
      * od 7 – 20 članov – 20 točk;
      * nad 21 članov – 30 točk.

**Kriterij** - delovanje društva v občini:

* + - * do 10 let – 10 točk;
      * od 10 do 20 let – 20 točk;
      * od 20 do 30 let – 30 točk;
      * od 30 do 40 let – 40 točk;
      * nad 40 let – 50 točk.

1. **Uspešnost**

**Kriterij** - število kategoriziranih športnikov:

* + - * do 5 kategoriziranih športnikov – 50 točk;
      * nad 5 kategoriziranih športnikov – 100 točk.

**Kriterij** - uvrstitev na tekmovanjih (v pretekli tekmovalni sezoni):

|  |  |  |  |  |
| --- | --- | --- | --- | --- |
| Kazalci | Kriterij in število točk | | | |
| Kolektivni šport | I. liga | II. liga | III. liga | IV. liga |
|  | **100** | **80** | **60** | **40** |
| Individualni šport: uvrstitev na državnem nivoju | 1.-5. m. | 5.–10. m. | 11.–15. m. | nad 15. m. |
|  | **80** | **60** | **40** | **20** |
| Dosežena uvrstitev na mednarodnih tekmovanjih | 1. – 8. m. | 9.–20. m |  |  |
|  | **100** | **80** |  |  |

1. **Športna vzgoja predšolskih otrok**

Predšolsko obdobje obsega čas od otrokovega rojstva do sprejema v šolo. Aktivnost otroka v prvih letih življenja je podlaga za kasnejše gibalne dejavnosti, hkrati pa vpliva na razvoj njegovih spoznavnih procesov, socialni in emocionalni razvoj. Programi morajo po kakovosti in obsegu zadovoljevati otrokovo dnevno potrebo po gibanju, igri in sprostitvi, sistematično pa moramo vplivati tudi na zdravje predšolskih otrok.

* 1. **Interesna športna vzgoja predšolskih otrok**
* za izvajanje programa *Zlati sonček* se sofinancira propagandno gradivo, strokovni kader in objekt na skupino, v kateri je najmanj 8 otrok, po naslednjih merilih:

Največje število točk: 30 točk

- izkušnje pri organizaciji in izvedbi tovrstnih programov (1 – 10 točk);

- usposobljenost strokovnega kadra (1 – 10 točk);

- primernost lokacije za izvajanje programov (1 – 5 točk);

- številčnost skupine (1 – 5 točk).

* za izvajanje programa *Naučimo se plavati* se sofinancira 20 ur najemnine objekta in strokovni kader za vsako skupino, v kateri je najmanj 8 in največ 12 otrok po naslednjih merilih:

- 1 ura najema bazena – 2 točki;

- 1 ura strokovni kader – 1 točka.

* za izvajanja programa *Ciciban planinec* se sofinancira propagandno gradivo, strokovni kader in objekt na skupino, v kateri je najmanj 8 otrok, po naslednjih merilih:

Največje število točk: 30 točk

- izkušnje pri organizaciji in izvedbi tovrstnih programov (1 – 10 točk);

- usposobljenost strokovnega kadra (1 – 10 točk);

- primernost lokacije za izvajanje programov (1 – 5 točk);

- številčnost skupine (1 – 5 točk).

* za izvajanje *ostalih športnih dejavnosti* *za predšolske otroke*, ki upravičijo svojo vlogo in pomen za razvijanje osnovnih gibalnih znanj otrok, ki jih organizirajo športna društva in drugi izvajalci, se sofinancira do 60 ur najema objekta in do 60 ur strokovnega kadra na skupino, v kateri je najmanj 12 in največ 20 otrok po naslednjih merilih:

- 1 ura najema objekta – 1 točka;

- 1 ura strokovni kader – 1 točka.

1. **Športna vzgoja šoloobveznih otrok**
   1. **Interesna športna vzgoja šoloobveznih otrok**

Interesna športna vzgoja šoloobveznih otrok je dejavnost otrok, ki so prostovoljno vključeni v športne programe. Programe za otroke od 6. do 15. leta lahko izpeljujejo vsi izvajalci športne dejavnosti.

* za izvajanje programov *Zlati sonček* in *Krpan* se sofinancira propagandno gradivo, strokovni kader in objekt na skupino, v kateri je najmanj 8 otrok, po naslednjih merilih:

Največje število točk: 30 točk

- izkušnje pri organizaciji in izvedbi tovrstnih programov (1 – 10 točk);

- usposobljenost strokovnega kadra (1 – 10 točk);

- primernost lokacije za izvajanje programov (1 – 5 točk);

- številčnost skupine (1 – 5 točk).

* za izvajanje *ostalih športnih dejavnosti – redne vadbe* (vključeni otroci ne tekmujejo v tekmovalnih sistemih za naslov državnega prvaka), ki jih organizirajo športna društva in drugi izvajalci, se sofinancira do 80 ur najema objekta in 80 ur strokovnega kadra na skupino, v kateri je najmanj 12 in največ 20 otrok po naslednjih merilih:

- 1 ura najema objekta – 1 točka;

- 1 ura strokovni kader – 1 točka.

* *organizacija in izpeljava občinskih šolskih tekmovanj*: sofinancira se organizacija in izpeljava tekmovanja, pogoj za sofinanciranje pa je udeležba najmanj 4 ekip ali 10 posameznikov – 40 točk.

## Športna vzgoja otrok, usmerjenih v kakovostni in vrhunski šport

Športna vzgoja pomeni v tem obdobju temeljno pripravo na športno uspešnost. V programe se lahko vključijo otroci od 6. do 11. leta in od 11. do 15. leta, ki imajo interes, sposobnosti, ustrezne osebnostne značilnosti in visoko motivacijo, da bi lahko postali vrhunski športniki.

Obseg programov je odvisen od starostne stopnje udeležencev, vrste in drugih posebnosti športne panoge, upoštevajoč kazalce razširjenosti in uspešnosti.

Programi so razdeljeni v tri stopnje:

* cicibani, cicibanke;
* mlajši dečki in deklice;
* starejši dečki in deklice.

Sofinancira se najem objekta in strokovni kader ter materialne stroške, pogoj pa je, da ima predlagatelj organizirani vsaj dve starostni kategoriji.

Sofinancira se dejansko število ur najema objekta in strokovnega kadra na podlagi navedenih podatkov izvajalca, vendar največ do števila ur pri posameznih starostnih stopnjah.

*A - Športna vzgoja otrok, usmerjenih v kakovostni in vrhunski šport – individualne športne panoge*

V skupini je najmanj 8 tekmovalcev, v primeru da pa posamezna vadbena skupina ne dosega določenega števila, se točke zmanjšajo v sorazmerju s številom vadečih.

* skupina cicibanov/cicibank – 160-urni program – maksimalno 200 točk (do 150 točk najem objekta, do 50 točk strokovni kader) in 60 točk (materialni stroški);
* skupina mlajših dečkov/deklic – 240-urni program - maksimalno 300 točk (do 200 točk najem objekta, do 100 točk strokovni kader) in 80 točk (materialni stroški);
* skupina starejših dečkov/deklic – 320-urni program - maksimalno 400 točk (do 250 točk najem objekta, do 150 točk strokovni kader) in 100 točk (materialni stroški).

*B - Športna vzgoja otrok, usmerjenih v kakovostni in vrhunski šport – kolektivne športne panoge*

V vadbeni skupini mora biti najmanj ¼ več tekmovalcev kot na tekmi.

* skupina cicibanov/cicibank – 160-urni program – maksimalno 200 točk (do 150 točk najem objekta, do 50 točk strokovni kader) in 60 točk/skupino (materialni stroški)
* skupina mlajših dečkov/deklic – 240-urni program - maksimalno 300 točk (do 200 točk najem objekta, do 100 točk strokovni kader) in 80 točk/skupino (materialni stroški)
* skupina starejših dečkov/deklic – 320-urni program - maksimalno 400 točk (do 250 točk najem objekta, do 150 točk strokovni kader) in 100 točk/skupino (materialni stroški).

1. **Športna vzgoja mladine, usmerjene v kakovostni in vrhunski šport**

Programi športne vzgoje zajemajo načrtno vzgojo mladih športnikov, ki so usmerjeni v doseganje vrhunskih rezultatov, primerljivih z dosežki vrstnikov v mednarodnem merilu. Pri vrednotenju programa Športna vzgoja mladine, usmerjene v kakovostni in vrhunski šport se upoštevajo tudi športniki mladinskega razreda po kategorizaciji Olimpijskega komiteja Slovenija.

Obseg programov je odvisen od vrste in drugih posebnosti športne panoge, upoštevajoč kazalce razširjenosti in uspešnosti.

Sofinancira se najem objekta in strokovni kader, predlagatelj pa mora imeti organizirani vsaj dve starostni kategoriji.

Sofinancira se dejansko število ur najema objekta in strokovnega kadra na podlagi navedenih podatkov izvajalca, vendar največ do števila ur pri posameznih starostnih stopnjah.

*A - Športna vzgoja mladine, usmerjene v kakovostni in vrhunski šport – individualne športne panoge*

V skupini je najmanj 8 tekmovalcev, v primeru da pa posamezna vadbena skupina ne dosega določenega števila, se točke zmanjšajo v sorazmerju s številom vadečih.

* skupina mladincev/mladink – 400-urni program - maksimalno 500 točk (do 350 točk najem objekta, do 150 točk strokovni kader).

*B - Športna vzgoja mladine, usmerjene v kakovostni in vrhunski šport – kolektivne športne panoge*

V vadbeni skupini mora biti najmanj ¼ več tekmovalcev kot na tekmi.

* skupina mladincev/mladink – 400-urni program – maksimalno 500 točk (do 350 točk najem objekta, do 150 točk strokovni kader).

1. **Kakovostni šport**

V kakovostni šport sodijo priprave in športna tekmovanja članskih ekip in članov posameznikov, ki jih program športne rekreacije ne zadovoljuje, so pa pomemben dejavnik razvoja športa. Registrirani športniki nastopajo v uradnih tekmovalnih sistemih do naslova državnega prvaka.

Pri vrednotenju programa Kakovostni šport se upoštevajo tudi športniki državnega razreda po kategorizaciji Olimpijskega komiteja Slovenija.

Obseg programov je odvisen od vrste in drugih posebnosti športne panoge, upoštevajoč kazalce razširjenosti in uspešnosti.

Sofinancira se lahko najemnina objekta.

#### *A - Kakovostni šport – individualne športne panoge*

V skupini je najmanj 6 tekmovalcev, v primeru da pa posamezna vadbena skupina ne dosega določenega števila, se točke zmanjšajo v sorazmerju s številom vadečih.

* skupina članov/članic – 320-urni program (do 400 točk)

#### *B - Kakovostni šport – kolektivne športne panoge*

V vadbeni skupini mora biti najmanj ¼ več tekmovalcev kot na tekmi.

* skupina članov/članic – 320-urni program (do 400 točk)

1. **Pohodništvo in planinstvo**

V program pohodništva in planinstva se lahko uvrstijo planinska in ostala druga društva, ki se ukvarjajo z organizacijo pohodov v planine in gore.

Organiziran pohod pomeni, da ima skupina enega ali več vodičev oziroma gorskih vodnikov in da je ustrezno poskrbljeno za varnost udeležencev.

Prednost pri sofinanciranju imajo programi planinstva in gorništva, ki so namenjeni širšemu krogu udeležencev.

Merila za sofinanciranje:

|  |  |  |
| --- | --- | --- |
| vrsta pohoda | število udeležencev | število točk |
| vsakoletni tradicionalni pohodi | najmanj 50 | 200 |
| ostali pohodi\* | najmanj 20 | 50 |

\* Organizacija najmanj petih organiziranih pohodov letno.

1. **Pohodništvo in planinstvo – planinski tabor za šoloobvezne**

V program pohodništva in planinstva – planinski tabor za šolobovezne se lahko uvrstijo planinska in ostala druga društva, ki se ukvarjajo z organizacijo pohodov v planine, imajo usposobljene planinske vodnike in dejavnost planinstva v statutu društva. Prednost bodo imela društva, ki so že sodelovala s OŠ M. Valjavca Preddvor v podobnih planinskih dejavnostih.

Točkovanje:

* usposobljeni planinski vodniki – 10 točk/usposobljenega vodnika
* sodelovanje z OŠ M. Valjavca – 100 točk/sodelovanje.

Sredstva namenjena Planinskemu taboru za šoloobvezne se ne deli in se v celoti izplača društvu za največ doseženimi točkami.

1. **Izobraževanje, usposabljanje in spopolnjevanje strokovnih kadrov**

Razvoja in programov športa ni brez strokovnih kadrov, zato je potrebno spodbujanje usposabljanja, izobraževanja in spopolnjevanja in sofinanciranje le-tega.

Pogoj za sofinanciranje udeležbe na izobraževanjih je:

* da vlogo posreduje osnovno društvo oziroma organizacija;
* da kandidat aktivno sodeluje na področju športa v občini.

Merila za sofinanciranje izobraževanja in spopolnjevanja:

* izobraževanje za pridobitev strokovnega naziva - 150 točk;
* spopolnjevanje za obnovitev licence - 50 točk.

1. **Športne prireditve**

Del športno-rekreativnih programov so tudi športno-rekreativne prireditve, ki pomenijo nadgradnjo celoletne športne aktivnosti udeležencev in članov društev in organizacij.

Sofinancirajo se večje prireditve, tekmovanja in akcije v organizaciji društev in klubov s sedežem v Občini Preddvor.

Sofinancirajo se prireditve, ki:

* so organizirane s soglasjem občine;
* so namenjene širšemu krogu tekmovalcev oziroma udeležencev;
* so odmevne v širšem prostoru;
* so pomembne za promocijo občine in popularizacijo športno-rekreativnih programov.

Sofinancirajo se materialni stroški organizacije, in sicer glede na število udeležencev.

|  |  |
| --- | --- |
| število udeležencev | število točk |
| do 30 | 50 |
| od 30 do 70 | 100 |
| nad 70 | 200 |

Vsakemu društvu oziroma organizatorju se sofinancira strošek organizacije največ dveh prireditev.

Športne prireditve, posebej pomembne za občino, ki imajo promocijski učinek za šport, gospodarstvo in turizem, se financirajo iz posebne proračunske postavke.

Predlagatelj: Kliknite tukaj, če želite vnesti besedilo. ,

(navedba imena in priimka/naziva in sedeža/naslova predlagatelja)

izjavljam, da sem se seznanil z merili za sofinanciranje športnih programov v Občini Preddvor.

datum: Kliknite tukaj, če želite vnesti datum. žig podpis odgovorne osebe

\_\_\_\_\_\_\_\_\_\_\_\_\_\_\_\_\_\_\_\_